GPSC ออกหุ้นกู้ 2 ชุด วงเงิน 5 พันลบ. ขายผู้ลงทุนสถาบัน-รายใหญ่
GPSC ออกหุ้นกู้ 2 ชุด วงเงิน 5 พันลบ. ขายผู้ลงทุนสถาบัน-รายใหญ่ อันดับความน่าเชื่อถือ "A+"
28 ก.ย. 2560

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า ที่ประชุมสามัญผู้ถือหุ้นประจำปี 2560 ของบริษัทมีมติอนุมัติแผนการออกหุ้นกู้ 2 ชุด วงเงินไม่เกิน 5,000 ล้านบาท เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่
สำหรับหุ้นกู้ชุดที่ 1 อายุ 4 ปี ครบกำหนดไถ่ถอนปี พ.ศ. 2564 นับจากวันที่ออกหุ้นกู้ คิดเป็นมูลค่า 3,500 ล้านบาท อัตราดอกเบี้ยคงที่ 2.21% ต่อปี
ส่วนหุ้นกู้ชุดที่ 2 อายุ 7 ปี ครบกำหนดไถ่ถอนปี พ.ศ. 2567 นับจากวันที่ออกหุ้นกู้ คิดเป็นมูลค่า 1,500 ล้านบาท อัตราดอกเบี้ยคงที่ 2.82% ต่อปี
ทั้งนี้จะชำระดอกเบี้ยทุกๆ ครึ่งปี ในวันที่ 29 มีนาคม และ 29 กันยายน โดยจะทำการชำระดอกเบี้ยหุ้นกู้งวดแรกในวันที่ 29 มีนาคม พ.ศ.2561 และงวดสุดท้ายในวันครบกำหนดไถ่ถอนหุ้นกู้
ขณะที่อันดับความน่าเชื่อถือของผู้ออกหุ้นกู้อยู่ที่ A+ โดยบริษัท ฟิทช์ เรทติ้ง (ประเทศไทย) จำกัด